यह गाड़ियों पर आधारित एक ऐसा कार्यक्रम है, जिसका दर्शकों को बेसब्री से इंतज़ार रहता है. आमतौर पर ऑटो शोज में काफी भीड़ रहती है, जिनमें कई लोग चाहकर भी नहीं जा पाते. ऐसे लोगों के लिए है आज तक का कार्यक्रम- चक्के पे चक्का, जिसमें कार और मोटरसाइकिल से जुड़ी हर बातों की विस्‍तृत जानकारी दी जाती है. इस कार्यक्रम की तासीर काफी युवा और ऊर्जावान होती है. इसमें वाहन जगत से जुड़ी सभी ताजा़तरीन खबरें और जानकारियां होती हैं. इस कार्यक्रम में एंकर दर्शकों को विभिन्न कारों और मोटरसाइकिलों के बारे में पूरी तरह से अवगत कराता है. साथ ही दर्शकों को कैमरे के ज़रिए कार के अंदर भी ले जाया जाता है, जिससे उन्हें कार के अंदर जगह व इंजन के हिस्सों के साथ-साथ एक्सेसरीज़ की भी जानकारी हो जाती है.